V pričakovanju velikega spopada je ameriška vojska leta 1941 na otoku zgradila vojaško oporišče. To je 8. decembra istega leta napadla japonska vojska, posadka oporišča se je pogumno upirala številnim napadom, tako da so Japonci otok le s težavo zasedli. Po krvavem spopadu v katerem so Japonci izgubili kar 700 vojakov, so večino ameriških ujetnikov odpeljali v Azijo, nekaj pa so jih pustili na otoku kot delavno silo. Te so v besu, zaradi ameriškega letalskega napada, 5. oktobra 1943 odpeljali na severno stran otoka in postrelili. Skozi vojno so Američani otok bolj ali manj pustili pri miru. Japonska garnizija na otoku se je Američanom predala šele 4. septembra 1945. Po vojni se je na otoku odvijalo znamenito srečanje med generalom MacArthurjem in ameriškim predsednikom Trumanom, ki sta razpravljala o poteku Korejske vojne. V času hladne vojne je bil otok del protiraketne obrambe, v te namene pa ga Poveljstvo za vesoljsko in protiraketno obrambo ZDA uporablja še danes.